Nettvett

[[image:1251398_x.jpg align="right" caption="Det er særdeles viktig at man følger både etiske og juridiske regler når man ber elevene publisere noe på nettet. Illustrasjon: stock.xchng"]]
=Nettvett= Læreren har et spesielt ansvar når hun ber elevene om å publisere noe på nettet. Regelverket består av en jungel av formelle og uformelle punkter, og man må forholde seg til spørsmål som om hva man har lov til å publisere og hva man bør publisere.

For det første har man formelle juridiske regler for publisering. Ofte må man forholde seg til både norske og utenlandske regler når det gjelder nedlastning og publisering. For det andre har man etiske regler som sier noe om hva man bør og ikke bør publisere.

Etikk og jus
Etikk og jus er altså et høyaktuelt tema når man snakker om publisering på wiki. Den som publiserer stoffet (det være seg tekst, lyd, bilder og andre åndsverk) må følge loven om opphavsrett. En skade, som å publisere noe man juridisk sett ikke har opphavsrett til, kan være gjort i løpet av få tastetrykk. Det er viktig at både elevene og lærerne er særdeles godt kjent med hva som kan legges ut og hva konsekvensene kan være dersom man ikke følger gjeldene lov.

På den annen side //er// det vanskelig også for lærere å forholde seg til hva som er lov og rett i enhver anledning. Bruker man for eksempel YouTube som kilde, må man forholde seg både til amerikansk og norsk lov. Man må også ha kjennskap til om det er den som har laget filmen man ønsker å vise som har lastet den opp, eller om det er en tredjepart. At dette er et vanskelig felt, viser blant annet denne diskusjonen. Nettstedet clara.no kan hjelpe en på vei når det gjelder å finne ut mer om opphavsrett. Det aller beste når man skal publisere noe i en wiki er å ha opphavsmannens tillatelse. Er det ikke mulig å skaffe denne, må man vurdere nøye hva man ønsker å gjøre. Mange skoler har sine egne nettsteder med regelverk for hvordan man kan handle riktig på nettet. St. Svithun videregående har laget denne wikien om opphavsrett og kildekritikk.

Etisk sett er det viktig at wikien ikke blir brukt til å publisere injurier og støtende materiale. (Injurier er også være lovregulert.) Wikien skal egne seg til bruk innad i skolen, men også ute i verden. Det er et fokus både lærerne og elevene hele tiden må ha klart for seg når de publiserer. I tillegg til å følge vanlig nettikette, er det en god idé at gruppa bruker en arbeidsøkt på å bli enige om hvilke etiske regler som skal gjelde for deres wiki, og at kompetente moderatorer hele tiden følger disse reglene nøye opp.

Kildekritikk
Et annet viktig tema man må fokusere på i wikisammenheng er kildekritikk. Det er svært viktig at de involverte parter skjønner hva det innebærer å hente informasjon fra ulike kilder på nettet når det gjelder kildekritikk og troverdighet. Det er også viktig at elevene skjønner at de må bruke kildekritikk når de vurderer innholdet på wikien de selv deltar i. Det er ikke sikkert at deres medprodusenter har forstått det de har lagt ut, og det er heller ikke sikkert at deres tolkning av stoffet er riktig. Dette handler om wikiens natur; elevene må kunne vurdere validiteten av innholdet og hvor vidt innholdet er essensielt.

Sensur og ytringsfrihet
Læreren har klart en helt spesiell rolle i en wiki som er igangsatt som et skoleprosjekt. Dermed må hun også ta på seg rollen som moderator, eller hun kan dersom det er forsvarlig, fordele denne rollen på tillitspersoner i nettverket. Prinsippet om ytringsfrihet kan ikke overkjøre de overnevnte etiske og juridiske reglene. I den grad moderatorer har behov for å drive sensur av nettstedet, bør det skje i tråd med prinsipper om ytringsfrihet, etiske og juridiske regler.